542 



nations de Salan , en chassant de vostre cité toutes mutineries 

 et divisions, et vous reduysant a une si belle concorde et alliance 

 fraternelle, que maintenant d'ung noble cueur et affection 1res 

 chrestienne vous estudiez tous ensemble a pourchasser la gloire 

 de noslre Seigneur, en chassant et destruysant a vostre pouvoir 

 tout ce qui peult empescher etdestourber le cours de sa saincte 

 parolle et l'avancement d'icelle : et au contraire cherchant tous 

 les moyens qu'il vous est possible pour restaurer et relever 

 toutes bonnes choses , ainsi que desia vous avez bien monstre 

 par cy devant en plusieurs cas, et mesmement a la peine et di- 

 ligence que vous avez employée a ravoir nostre frère Calvin, 

 vostre bon Minisire, et fidèle serviteur de noslre Seigneur Jésus, 

 tellement que plusieurs qui paravant avoient este fort troublez 

 et scandalisez a cause de la division de vostre église, sont main- 

 tenant grandement consolez et très bien édifiez, voyans la grande 

 bénédiction que le Seigneur Dieu vous a faicte, voire si très 

 évidente que mesme les ennemys de Dieu en sont si estonnez 

 qu'ils ne savent plus ou ils en sont, et si vous persévérez a 

 rendre a Dieu son honneur, ainsi que devez poursuyvre envers 

 le dict Cavin, et comme vous avez este adverliz de faire touchant 

 Courault, vous en verrez une edificalion merveilleuse, et serez de 

 plus en plus consolez et reiouys. 



« Or donc , mes bons Seigneurs et très chers frères , après 

 avoir cogneu et bien entendu la singulière affection que nostre 

 bon Père céleste vous a donnée, en vous touchant ainsi le cueur 

 par son Sainct Esprit, entre nous qui sommes vos frères en Jésus, 

 pensons iour et nuyct (ainsi que sommes lenuz) tous les moyens 

 qu'il nous est possible pour aydcr vostre bon vouloir, selon 

 la grâce que Dieu nous faict , et mesmes en pensant a vostre 

 Collège , lequel vous avez si grand désir de relever a l'honneur 

 de Dieu, il m'est venu en mémoire d'ung bon frère et honneste 

 personnage nomme Claude Budin, lequel est de présent a Bour- 

 deaulx en Gascongne demourant au Collège de la dite ville, et la 



